Zahvaljujući budnosti djelatnika Javne ustanove Park-šuma Marjan i brzoj reakciji vatrogasaca, zadnjeg dana srpnja u ranim jutarnjim satima spriječen je požar na Marjanu kod crkve Gospe od Betlema, piše Slobodna Dalmacija.



Požar je bio namjerno izazvan, a zna se i tko ga je pokušao potpaliti: kratko nakon što je primijećen dim, a vatrogasci intervenirali, nekih 300 metara dalje uhićen je izvjesni Stevo Mlađenović (49) iz Čađavice Donje kod Bijeljine u BiH.

Djelatnici Park-šume primijetili su ga dok je slagao novu hrpu drva i pozvali su policiju koja je već bila na poprištu prve vatre.

Ključnu ulogu u svemu su, dakle, imali djelatnici Park-šume Marjan, čija se promatračnica nalazi odmah iznad mjesta događaja. Robert Koharević, ravnatelj Javne ustanove, pojasnio nam je kako je to sve izgledalo:



- On je odmah pored crkve posložio drva, ispod njih naslagao nešto suhe trave i papira, od svoje majice i nekakve grane složio baklju i zapalio. Bilo je to oko 6.30 ujutro. Naši ljudi na promatračnici odmah su alarmirali vatrogasce koji su ubrzo i ugasili vatru, a i pozvali policiju da napiše zapisnik o požaru. Nekih 300 metara dalje opet su ga naši djelatnici vidjeli kako slaže drva, zaustavili ga i pozvali policajce koji su ga pretresli i priveli. Riječ je o jako zapuštenoj osobi koja nam se i nije činila skroz prisebna, a naši ljudi su ga vidjeli i večer prije kako šeta po Marjanu...

CIJELI TEKST PROČITAJTE U NOVOM BROJU SLOBODNE DALMACIJE...